b'\n_START_ARTICLE_\nMala rovka\n_START_SECTION_\nOpis in biologija\n_START_PARAGRAPH_\nOdrasle \xc5\xbeivali dose\xc5\xbeejo v dol\xc5\xbeino med 4,5 in 6,5 cm, rep pa je dolg med 3 in 4,5 cm. Gre za zelo majhno \xc5\xbeival, ki tehta le med 3 in 7 g. Kot ostale rovke se tudi mala rovka po ve\xc4\x8dini hrani z manj\xc5\xa1imi \xc5\xbeu\xc5\xbeelkami in nevreten\xc4\x8darji,, lovi pa preko celega dneva in no\xc4\x8di v dveurnem ciklu. Po 9 urah brez hrane pogine od lakote._NEWLINE_\xc5\xbdivi v podrasti in v organskem odpadu, kjer se od aprila do avgusta tudi pari. Samica koti do petkrat na leto, v posameznem leglu pa je od 2 do 8 mladi\xc4\x8dev. \xc5\xbdivljenjska doba male rovke je okoli 15 mesecev. V Sloveniji je raz\xc5\xa1irjena po mo\xc4\x8dvirnih in poplavnih predelih ter vla\xc5\xbenej\xc5\xa1ih gozdovih do nadmorske vi\xc5\xa1ine 1600 m.'